Kogu süsteem on võrreldav igapäevaselt kasutatavate mp3-mängijatega, millele salvestatud klippe saab saalides kuulata vastava märgistusega tööde juures. Heliklipp kirjeldab teose valmimisaegset Eestit, mõtestades lahti kujutatut ning andes ülevaate kunstniku värvikast elust ja loomingust. Sealjuures on audiogiidi kasutajal võimalik ise valida, millise tööga ta soovib tutvuda. Helilõike on võimalik korrata, tagasi ja edasi kerida, samuti teha pause.